Կատալոգի տարբերանշանը
**«Աուստրիա Նետո»** (կամ «Աուստրիա Նետո Կատալոգ» գերմ.՝ Austria Netto Katalog, նախկինում՝ **«Աուստրիա-կատալոգ»** *Austria Katalog*), ավստրիական ամենահայտնի մասնագիտացված համացուցակները (կատալոգները) հավաքածուներով հետաքրքրվողների համար։ Կատալոգները կանոնավոր կերպով հրատարակվում են 20-րդ դարի սկզբներից։ Ֆիլատելիստների, դրամների և հեռախոսային քարտերի հավաքագրումով զբաղվողների շրջանում այս կատալոգները համարվում են հեղինակավոր։ Համացուցակի պաշտոնական կայքն է www.ank.at-ը։

Փոստային նամականիշերի կատալոգներ
--------------------------------

Ավստրիայի նամականիշներին նվիրված «Աուստրիա Նետո» կատալոգի տիտղոսաթերթը, հրատարակվել է 1969 թվականին
### Պատմություն և նկարագրություն

«Աուստրիա Նետո» կատալոգների շարքում ամենահայտնիները նվիրված են ֆիլատելիային։ Այնտեղ նկարագրված է Ավստրիայի փոստային նամականիշների և երկրի փոստային հաստատությունների պատմությունն ու գործունեությունը։ Լույս է տեսնում յուրաքանչյուր տարի.

Ամենահինը համարվում է «Ավստրիայի մասնագիտացված կատալոգը» (*«Österreich Spezial Katalog»*), որը նախկինում հրատարակվում էր Վիեննայում «Ռիտա Ռոզներ»}} (*Rita Rosner*) ընկերության կողմից։ 1975 թվականին լույս տեսավ այդ կատալոգի 31-րդ համարը։ Այն ընդգրկում էր 1850-1899 և 1945 թվականներին տպագրված ավստրիական դասական նամականիշների նկարագրությունը։ Կատալոգում ներկայացված էին ծրարների վրայի դասական նամականիշների և թերթերի վրայի թերթային նամականիշների գները։ Կատալոգում թվարկված էին նաև սև տպագրերը, որոնք փոստային հաստատությունը օգտագործել էր գովազդային արշավների ժամանակ՝ նշելով խմբաքանակը։ Հրատարակությունը ներառում էր նաև 1848 թվականից ի վեր հատվող ավստրիական մետաղադրամների ցանկը։ 2015 թվականի դրությամբ կատալոգը ունի արդեն 70 հրատարակություն։

Յուրաքանչյուր տարի հրատարակվում է նաև «Ավստրիայի ստանդարտ կատալոգը» (*«Österreich Standardkatalog»*) և «Չոր երկրների կատալոգը» (*«Vierländerkatalog»*): Վերջինում նկարագրվում է չորս գերմանախոս երկրներում՝ Ավստրիայում, Գերմանիայում, Լիխտենշտայնում և Շվեյցարիայում թողարկված բոլոր փոստային նամականիշները։

### Բովանդակություն

«Ավստրիայի մասնագիտացված կատալոգի» բովանդակությունը էապես ավելի ծավալուն է, քան «Ավստրիայի ստանդարտ կատալոգի» բովանդակությունը և ներառում է հետևյալ լրացուցիչ բաժինները՝

* Անհատականացված նամականիշներ,
* Հեռագրային նամականիշներ,
* Դատական փոստային նամականիշ,
* Ֆիսկալ և թերթային նամականիշ,
* Պաշտոնական նորոգություն,
* Դաշտային փոստ (1955թ.-ից),
* Լոմբարդիա-վենեցիական փոստային նամականիշների պատմություն,
* Ավստրիական փոստը Օսմանիան կայսրությունում,
* Ավստրիական փոստը Կրետե կղզում,
* Ավստրիական փոստը Բոսնիա և Հերցոգովինայում,
* Իրավահաջորդ երկրներին նվիրված գրություններով թողարկումներ,
* Ավստրիայի առաջին և երկրորդ Հանրապետությունների մետաղադրամական թողարկումներ,
* Գովազդային և հիշատակի թերթոններ,
* Հրթիռային փոստ,
* «Ավստրիական ավիաուղիների» առաջին չվերթներ,
* ՄԱԿ-ի փոստային նամականիշներ։

Այլ կատալոգներ
--------------

Փոստային նամականիշների կատալոգներից բացի «Աուստրիա Նետո»-ն յուրաքանչյուր տարի հրատարակում է ավստրիական մետաղադրամներին և ավստրիական հեռախոսային քարտերին նվիրված կատալոգներ։ Կատալոգի հրատարակիչը թողարկում է նաև հատուկ մարման կատալոգներ։

Հրատարակիչ եւ գլխավոր խմբագիր
-----------------------------

Նախկինում՝ 20-րդ դարի երկրորդ կեսին, «Աուստրիա Նետո» կատալոգի հրատարակիչն ու գլխավոր խմբագիրը հանդիսանում էր Ռիտա Ռոզները։ 2016 թվականի դրությամբ տվյալ պաշտոնը զբաղեցնում է Քրիստինե Սթեյրերը։

Անվան հապավում
--------------

Քանի որ «Աուստրիա Նետո Կատալոգ» անվանումը բավականին երկար է, կոլեկցիոներները հաճախ օգտագործում են «АНК» («ԱՆԿ») հապավումը։ Հազվադեպ հանդիպում է նաև «ԱՆԿ կատալոգ» ձևը։

Տես նաև
-------

* Ավտսրիայի փոստի և փոստային նամականիշների պատմություն

Ծանոթագրություններ
------------------

1. 1 2 3 4 5  «Аустриа-Каталог» // Большой филателистический словарь / Н. И. Владинец, Л. И. Ильичёв, И. Я. Левитас, П. Ф. Мазур, И. Н. Меркулов, И. А. Моросанов, Ю. К. Мякота, С. А. Панасян, Ю. М. Рудников, М. Б. Слуцкий, В. А. Якобс; под общ. ред. Н. И. Владинца и В. А. Якобса. — М.: Радио и связь, 1988. — С. 18. — 320 с. — 40 000 экз. — ISBN 5-256-00175-2.(ռուս.)
2. ↑  Unterkategorien zu: Briefmarken.(գերմ.)
3. ↑  Unterkategorien zu: Münzen.(գերմ.)
4. ↑  Unterkategorien zu: Telefonwertkarten.(գերմ.)
5. 1 2 3 4 5 6 7  ANK, Austria Netto Kataloge, Christine Steyrer, Vienna, Austria, 2015-11-21.(գերմ.)
6. 1 2 3 4  Что, где, когда // Филателия СССР. — 1975. — № 12. — С. 48. — (Рубрика: Глобус: проблемы, информация).(ռուս.)